《金菊对芙蓉·醉芙蓉》
清代·杨葆光

唤作拒霜，传来添色，秋深独自鲜妍。正黄花渐落，梅蕊将先。

东鲜寂寞江上，算亭亭、素质堪怜。何人相过，一杯酹我，便已醺然。

谁道宿酒全捐。竟桃花人面，掩映门前。比妆慵青镜，静女娟娟。

错疑昨夜莹妆粉，染胭脂、追步红莲。肯争春色，待他睡醒，又是明年。

作者简介：（1830—1912）江苏娄县人，字古酝，号苏盦，又号红豆词人。诸生。同治间，居保定莲池书院，与修《畿辅通志》。光绪间官浙江景宁知县。骈散文诗词均有名。有《苏盦集》。